दरवाजे पर खड़ी थी बारात, दुल्हन को ब्यूटी पार्लर से लेकर भागा प्रेमी

भिंड. घर में खुशी का माहौल था। दरवाजे पर बारात आ चुकी थी। सभी लोग वरमाला की तैयारी कर रहे थे। दुल्हन को सजने के लिए ब्यूटी पार्लर भेजा गया, लेकिन वह यहां से वापस ही नहीं आई। युवती यहां से कहीं चली गई। ऐसे में बारात को बिना दुल्हन के ही वापस लौटना पड़ा। घटनाक्रम शुक्रवार रात शहर के भारौली रोड पर हुआ।

दुल्हन के पिता ने पड़ोस के ही एक युवक पर बेटी के अपहरण का आरोप लगाया है। कोतवाली पुलिस ने गुमशुदगी दर्ज कर युवती की तलाश शुरू कर दी है।

यहां कोतवाली पुलिस ने गुमशुदगी दर्ज कर दुल्हन की तलाश शुरू कर दी है। युवती के पिता ने अपने पड़ाेस में रहने वाले एक युवक पर लड़की का अपहरण करने का आरोप लगाया है। पिता का कहना है कि मेरी बेटी को वह युवक जबरन गाड़ी में डालकर ले गया। टीमें कर रहीं हैं काम

लड़की की बारात आ चुकी थी। उसके घर वालों ने पड़ोस के ही एक युवक पर अपहरण का आरोप लगाया है। इस युवक की तलाश की जा रही है। इस मामले में टीमें लगातार काम कर रही हैं।

दामोदर गुप्ता, टीआई सिटी कोतवाली भिंड

जानकारी के अनुसार भारौली रोड पर यह बारात उत्तरप्रदेश के बाह-जरार से आई थी। बारातियाें का स्वागत चल रहा था। दुल्हन को उसके मुंहबोले मामा गाड़ी में बैठाकर कुसुमबाई के पीछे स्थित हर्बल ब्यूटी पार्लर ले गए। दुल्हन को तैयार करना था। बताते हैं कि वह ब्यूटी पार्लर के दूसरे दरवाजे से चली गई। इधर जब काफी देर तक दुल्हन पार्लर से निकलकर नहीं आई, तो मामा ने अंदर जाकर देखा। यहां पता चला कि युवती बहुत देर पहले ही निकल चुकी है।

घटना की सूचना परिजन तक पहुंची, तो शादी की खुशियां थम-सी गईं। वे देहात थाने पहुंचे। यहां पुलिस को आवेदन दिया। चूंकि ब्यूटी पार्लर सिटी कोतवाली क्षेत्र में था। इसलिए देहात पुलिस ने आवेदन लेकर कार्रवाई के लिए इसे कोतवाली की ओर भेज दिया।